CELEX: 62012CA0539
Language: fi
Date: 2014-05-22 00:00:00
Title: Asia C-539/12: Unionin tuomioistuimen tuomio (ensimmäinen jaosto) 22.5.2014 (Employment Tribunalin (Leicester) (Yhdistynyt kuningaskunta) esittämä ennakkoratkaisupyyntö) – Z. J. R. Lock v. British Gas Trading Limited (Sosiaalipolitiikka — Työajan järjestäminen — Direktiivi 2003/88/EY — Oikeus palkalliseen vuosilomaan — Palkan rakenne — Peruspalkka ja toteutuneeseen liikevaihtoon perustuva provisio)

4.8.2014   
            
            
               FI
            
            
               Euroopan unionin virallinen lehti
            
            
               C 253/8
            
         Unionin tuomioistuimen tuomio (ensimmäinen jaosto) 22.5.2014 (Employment Tribunalin (Leicester) (Yhdistynyt kuningaskunta) esittämä ennakkoratkaisupyyntö) – Z. J. R. Lock v. British Gas Trading Limited
   (Asia C-539/12) (1)
   
   ((Sosiaalipolitiikka - Työajan järjestäminen - Direktiivi 2003/88/EY - Oikeus palkalliseen vuosilomaan - Palkan rakenne - Peruspalkka ja toteutuneeseen liikevaihtoon perustuva provisio))
   2014/C 253/10
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   Employment Tribunal, Leicester
   
      Pääasian asianosaiset
   
   
      Kantaja: Z. J. R. Lock
   
      Vastaaja: British Gas Trading Limited
   
      Oikeudenkäynnin kohde
   
   Ennakkoratkaisupyyntö – Employment Tribunal, Leicester – Yhdistynyt kuningaskunta – Tietyistä työajan järjestämistä koskevista seikoista 23.11.1993 annetun neuvoston direktiivin 93/104/EY (EYVL L 307, s. 18), sellaisena kuin se on muutettuna 4.11.2003 annetulla Euroopan parlamentin ja neuvoston direktiivillä 2003/88/EY (EYVL L 299, s. 9), 7 artiklan tulkinta – Työntekijä, jolle maksetaan peruspalkka sekä takautuvasti kuukausittaisia provisioita liikevaihdon ja tehtyjen myyntisopimusten perusteella – Peruspalkan muttei provisioiden säilyttäminen vuosiloman aikana, paitsi jos provisiot liittyvät lomaa edeltäneisiin suorituksiin
   
      Tuomiolauselma
   
   
               1)
            
            
               Tietyistä työajan järjestämistä koskevista seikoista 4.11.2003 annetun Euroopan parlamentin ja neuvoston direktiivin 2003/88/EY 7 artiklan 1 kohtaa on tulkittava siten, että se on esteenä kansallisille säännöksille ja käytännöille, joiden nojalla työntekijällä, jonka palkka muodostuu yhtäältä peruspalkasta ja toisaalta provisiosta, jonka määrä vahvistetaan kyseisen työntekijän toteuttamien myyntien ja työnantajan niiden johdosta tekemien sopimusten perusteella, on palkallisen vuosilomansa nojalla oikeus vain peruspalkastaan muodostuvaan palkkaan.
            
         
               2)
            
            
               Kansallisen tuomioistuimen on arvioitava sen provision laskentamenetelmiä, johon pääasian kantajan kaltaisella työntekijällä on oikeus vuosilomansa nojalla, unionin tuomioistuimen oikeuskäytännössä vahvistettujen sääntöjen ja arviointiperusteiden perusteella ja direktiivin 2003/88 7 artiklan tavoitteen valossa.
            
         
      (1)  EUVL C 46, 16.2.2013.